आज मधेशी जनता के सामने दो बडे उदाहरण हैं। एक तो बिहार और दूसरा उत्तर प्रदेश की। बिहार जिसको की कभी नेपाल के लोग हीन भावना से देखा करते थे आज विकास के प्रत्यक्ष अनुभव के बाद बिहार को लेकर हमारे मन में भी कहीं ना कहीं गर्व की भावना आती है। बिहार आज दुनियां के उन तमाम पिछडे राज्यों या देशों के लिए एक उदाहरण बन गया है। दूसरे तरफ उत्तर प्रदेश है जहां की जनता ने एक युवा चेहरे को चुना है ताकि उनका भी विकास हो सके। बिहार और उत्तर प्रदेश की सीमाओं से जुडे होने के कारण मधेश की जनता को भी यह अहसास होने लगा है कि विकास होने पर ही बांकी सभी अधिकारों का भी मतलब है। जब विकास ही नहीं हो तो हम संघीयता, समावेशी और नागरिकता लेकर क्या करेंगे। इसलिए मधेश के हर मुद्दे को हमें विकास के साथ ही जोडना होगा।